***Information til alle mødeledere (UKYL)***

Tak, fordi I har påtaget jer den spændende opgave at være mødeledere for jeres kolleger til årets 3-timersmøde. Processen er givet, men indhold og udbytte hænger sammen med en god mødeledelse.

Husk at få mødet og det efterfølgende dialogmøde med speciallægerne fastlagt og gjort kendt hurtigst muligt, så mødet kan prioriteres af alle.

**Det er *et obligatorisk møde for alle uddannelseslæger***. Møderne **skal** afholdes inden for perioden september-november inkl. mødet med de seniore læger

Instruktionen uddybes ved ***et møde for mødeledere den 6.september 2023 kl 13.30-15.00, NIDO-bygningen lokale L120.***

***Hvad er jeres opgave som mødeledere?***

Jeres opgave som mødeledere er at sørge for, at mødedeltagerne holder fokus på, hvordan de som enkelt personer og som gruppe kan løfte kvaliteten af den lægelige videreuddannelse. Formålet er, at lægerne i fællesskab bidrager med fremadrettede og konstruktive ideer til, hvad de selv, lægerne i afdelingen, de kliniske vejledere, de uddannelsesansvarlige overlæger og afdelingsledelsen samt hospitalet kan gøre for til stadighed at forbedre kvaliteten af den lægelige uddannelse.

**Fokusemne** for 3-timersmødet:

* Uddannelseskultur: Kompetencevurdering af uddannelseslæger med fokus på implementering.

Kompetencevurderingen skal udføres systematisk, med anerkendte metoder og på en professionel måde. Uddannelseslægerne skal igennem mange evalueringsmetoder under vejs og vi skal alle lære at bruge metoderne hensigtsmæssigt med en anerkendende tilgang. Implementeringen er derfor kompleks, kræver fælles viden og udgangspunkt. Så kombinationen af emne og implementering er relevant, når metoder, tid, rammer og professionel tilgang skal gå op i en højere enhed.

Som uddannelseslæger kan I byde ind med ideer til, hvordan kompetencevurderingen i egen afdeling forbedres, hvordan vejledernes viden om og brug af metoderne øges, og hvordan I gerne vil have feed back, så læringen bliver tryg og maksimal. Hvordan passer rammerne og arbejdstilrettelæggelse til, at kompetencevurdering finder sted? Det er ikke så enkelt at få det til at gå op, når patienterne også skal passes. Der kan være mange udfordringer ved implementering af en god uddannelseskultur med konstruktiv feed back i en situation, hvor den enes kompetencer er i spil.

* *Der skal være fokus på, hvordan kompetencevurderingen gøres systematisk og professionelt og på de initiativer, som mødedeltagerne fremhæver som betydningsfulde. Udgangspunktet for 3-timersmødet er deltagernes positive oplevelser, idet intentionen bag denne metode er, at de ønsker om ændringer, der måtte komme til udtryk, kan fremsættes på baggrund af noget aktuelt fungerende. Til uddannelsesmødet i januar bliver det ikke som vanligt alle ønsker og ideer, som fremlægges, men der udvælges nogle forskellige eksempler, som kvalificeres i forhold til, at implementeringen kan lykkes. Det vil således blive muligt at få indblik i forskellige metoder og tips til en implementeringsproces. Alle forslag skal sendes ind på et A4 ark, som kommer til at ligge på hjemmesiden til inspiration for alle andre.*

***Invitation til 3-timersmøde***

I skal invitere de andre uddannelseslæger i afdelingen til 3-timersmøde. I invitationen til 3-timersmøde bedes I opfordre mødedeltagerne til på forhånd at reflektere over tre gode oplevelser og tre mindre gode oplevelser fra det seneste år. Det er en lille, men central forberedelse, hvor hensigten er, at mødedeltagerne inden møderne gør sig nogle selvstændige refleksioner om, hvordan de kan bidrage til en udvikling til gavn for dem selv og deres kolleger.

Det pointeres, at mødet er relevant og obligatorisk for alle yngre læger i videreuddannelse.

***Koncept for 3-timersmødet***

3-timersmødet starter med en vision, som bygges på, hvad der er blevet implementeret af gode initiativer fra sidste 3-timersmøde. I kan forvente, at den helt eller delvist implementerede del ligger omkring 2/3. Handlingsplanen fra 2022 gennemgås, og det skrives ned om forslagene er helt, delvist eller ikke gennemførte. Handlingsplanen er med til at synliggøre og fastholde intentionerne og, at der skal arbejdes for at det lykkes.

Mødet er en tænketank for yngre læger. Mødet er struktureret med skemaer, som skal disponeres tidsmæssigt af mødelederen og udfyldes under vejs. Indhold og program for 3-timersmøderne fremgår af programhandouts og instruktion som præsenteres på **informationsmøde** **i NIDO bygningen lokale L120, den 6. september 2023 kl. 13.30-15.00.** Materialet findes også på hjemmesiden

(<https://www.fagperson.regionshospitalet-goedstrup.dk/job-og-uddannelse/uddannelse/lagelig-videreuddannelse/3-timers-moder/>) ( som dog er under ombygning, hvorfor Tove Watson eller UKO kan kontaktes)

***Dialog med seniore kolleger om handlingsplan:***

3-timersmødet skal følges op af **en time**, hvor uddannelseslægerne fremlægger og diskuterer problemstillinger og handleplan **i et større forum med seniore læger i afdelingen**. Det skal gerne ske kort tid efter 3-timersmødet**. NB:** *Dette led er vigtigt i forhold til at implementere forslagene med succes!*

Efterfølgende udarbejdes en kommenteret handleplan af den uddannelsesansvarlige overlæge, den uddannelseskoordinerende yngre læge/mødelederen og cheflægen.

***Efter mødet:***

I er som mødeledere ansvarlige for, at *ideer og forslag* til konkrete initiativer umiddelbart efter mødet fremsendes til afdelingsledelsen, den uddannelsesansvarlige overlæge og den uddannelseskoordinerende overlæge (UKO, sendes til tove.watson@vest.rm.dk). Dette sker ved mail vedhæftet det udfyldte handout. Når *den kommenterede handleplan* er på plads indføres den i handout, som genfremsendes. Det er UAO, som er ansvarlig for dette.

Tilstræb at handleplanen er klar efter 2 uger og senest den 10. december 2023. Materialet kommer til at danne baggrund for udformningen af uddannelsesdagen den 18. januar 2024.

**Handleplan på A4 side**

Resultaterne fra mødet skal afrapporteres på en almindelig dokumentside, som sendes til Tove Watson senest 10.12.23. Der udvælges 7-8 ideer til præsentation og kvalificering af implementering. De udvalgte får besked 4.1.24. Skal du præsentere må du/I gerne gøre nogle overvejelser om, hvad I vil gøre for at det lykkes at få ideen omsat til virkelighed. Præsentationen er til uddannelsesmøde for det lægelige videreuddannelsesråd og cheflægerne.

  **Den 19.. januar *2023 kl. 8.15-15.25, Lokale L118-L120***

Det mest hensigtsmæssige ved præsentationen er nok et lille slideshow, da vi ofte er mange. Der bliver 15 min til at fremlægge og 15 min til kvalificering af implementeringen med feed back, tips og metoder fra salen. Hvis I allerede er ved at implementere ideen, så sig noget om hvad, der var let, og hvad, der var bøvlet.

***Yderligere informationer***

I er velkomne til at kontakte uddannelseskoodinerende overlæge Vibeke Ersbak, uddannelseskonsulent Tove Watson eller lægefaglig direktør Jens Friis Bak, hvis I har spørgsmål.

Alt relevant materiale til 3-timersmøderne finder I på hjemmesiden (<https://www.fagperson.regionshospitalet-goedstrup.dk/job-og-uddannelse/uddannelse/lagelig-videreuddannelse/3-timers-moder/>) senest 15. august 2023

* Informationsbrev til AL, UAO og UKYL
* Procesplan
* Information til alle mødeledere
* Slides til mødeledermøde 2023 (pp)
* Slides til 3-timersmøde 2023 (pp)
* Handsout ( program, instruktioner og referat ark) i PDF-format til print mhp. udlevering under mødet – samt i word format til at downloade og skrive i elektronisk.
* Vejledende tider til mødepunkterne
* Skema til timeregistrering
* Selv-evalueringsskema

I kan se rapporterne fra Ålborg, hvor metoden kommer fra på deres [hjemmeside](https://www.regionshospitalet-goedstrup.dk/uddannelse/uddannelse/lagelig-videreuddannelse/3-timers-moder-lagelig-videreuddannelse/litteratur/) og postere fra HEV fra 2016 -2021 her: <https://www.fagperson.regionshospitalet-goedstrup.dk/job-og-uddannelse/uddannelse/lagelig-videreuddannelse/3-timers-moder/>

Med venlig hilsen

Vibeke Ersbak Tove Watson

Uddannelseskoordinerende overlæge Uddannelseskonsulent HR afdelingen

Tlf.: 30519971 Tlf.: 21302687

Mail: vibeersb@rm.dk Mail: [Tove.Watson@vest.rm.dk](file:///C%3A%5CUsers%5Ctovfre%5CAppData%5CLocal%5CMicrosoft%5CWindows%5CINetCache%5CContent.Outlook%5C2015%5CTove.Watson%40vest.rm.dk)